Mimi Hviid

Mimi Hviid 
(født 7. november 1874 i Christiania,
død 12. september 1962 i Oslo)
var en norsk operasanger (sopran) og sangpedagog.

Mimi Hviid var utdannet hos Olefine Moe i hjembyen, og hos D. Møller ved Operahögskolan i Stockholm samt tre år i Berlin. Hun er trolig identisk med den Mimi Olsen som i 1904 opptrådte ved en skandinavisk selskapsaften i Berlin, med blant annet sanger av Agathe Backer Grøndahl. Mimi Hviid hadde en eldre søster ved navn Anna Olsen.Folketelling 1910 for 0301 Kristiania kjøpstad: Bosted by: 0002 Kronprinsensgate 2

I fødebyen Kristiania debuterte hun på Fahlstrøms Theater i 1905 som Mimi i operaen La Bohème. I Kristiania var hun dessuten tilknyttet Centralteatret og Nationaltheatret (1906), som Santuzza i Cavalleria rusticana og Nedda i Pagliacci.omtale fra Norsk Musikkhistorisk arkiv
Etter 1910 var hun i hovedsak sangpedagog for en lang rekke av våre kjente operasangere, deriblant
Unni Bugge-Hansen,
Rita Drangsholt,
Ruth Stephansen-Smith,
Harriet Weidemann Ørn,
Kari Frisell,
Gunvor Mjelva,
Signe Amundsen,
Kari Frisell.

Mimi Hviid var bosatt i Kristiania og Bærum.

 Roller i utvalg 
Mimi i La Bohème av Giacomo Puccini (Fahlstrøms Theater, 1905)
Santuzza i Cavalleria rusticana av Pietro Mascagni (Nationaltheatret, 1906)
Nedda i Pagliacci av Ruggiero Leoncavallo (Nationaltheatret, 1906)

 Referanser 

 Kirlder 

Kategori:Norske operasangere
Kategori:Norske musikkpedagoger
Kategori:Personer fra Bærum kommune
Kategori:Personer fra Oslo